**ฆาบิเอร์ ปาติญโญ ลาชิกา** (สเปน: *Javier Patiño Lachica*; 14 กุมภาพันธ์ พ.ศ. 2531 –) เป็นอดีตนักฟุตบอลชาวฟิลิปปินส์ และเป็นอดีตนักฟุตบอลลูกครึ่งสเปน-ฟิลิปปินส์​ เคยเล่นในตำแหน่งกองหน้าให้แก่การท่าเรือ ในไทยลีก เป็นสโมสรสุดท้าย และเคยเล่นให้กับทีมชาติฟิลิปปินส์

สโมสร
-----

### บุรีรัมย์ ยูไนเต็ด

ในฤดูกาล 2556 ปาติญโญทำประตูในไทยพรีเมียร์ลีกทั้งหมด 14 ลูก ซึ่งมากเป็นอันดับที่ 4 รองจากการ์เมโล กอนซาเลซ (บุรีรัมย์ ยูไนเต็ด), เคลย์ตง ซิลวา (บีอีซี เทโร) และธีรศิลป์ แดงดา (เอสซีจี เมืองทอง ยูไนเต็ด) นอกจากนี้เขายังได้รับรางวัลผู้เล่นยอดเยี่ยมประจำเดือนเมษายน พ.ศ. 2556 ต่อมาในฤดูกาล 2557 ปาติญโญทำประตูในลีกทั้งหมด 21 ลูก ซึ่งมากเป็นอันดับที่ 2 เป็นรองเพียงเอเบร์ชี เฟร์นังจิส จากราชบุรี มิตรผล เท่านั้น นอกจากนี้เขายังทำอีกหนึ่งแฮตทริกในลีก ในนัดที่บุรีรัมย์เปิดบ้านเอาชนะสุพรรณบุรี 4–0 เมื่อวันที่ 2 สิงหาคม พ.ศ. 2557

### เหอหนาน เจี้ยนเย่

### บุรีรัมย์ ยูไนเต็ด (ครั้งที่ 2)

#### ฤดูกาล 2561

ในวันที่ 23 เมษายน พ.ศ. 2561 บุรีรัมย์ ยูไนเต็ด บรรลุข้อตกลงในการคว้าตัว ฆาบิเอร์ ปาติญโญ จากเห่อหนาน เป็นที่เรียบร้อย โดยเจ้าตัวจะสวมเสื้อหมายเลข 20 ต่อมาในวันที่ 13 มิถุนายน พ.ศ. 2561 โตโยต้า ลีกคัพ รอบ 32 ทีมสุดท้าย ปาติญโญทำหนึ่งประตูช่วยให้บุรีรัมย์บุกไปเอาชนะลำปาง 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 8 สิงหาคม พ.ศ. 2561 โตโยต้า ลีกคัพ รอบ 8 ทีมสุดท้าย ปาติญโญทำหนึ่งประตูช่วยให้บุรีรัมย์เปิดบ้านเอาชนะอุบล ยูไนเต็ด ไปได้ 4–1 ผ่านเข้าสู่รอบรองชนะเลิศได้สำเร็จ ต่อมาในวันที่ 12 กันยายน พ.ศ. 2561 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะสุโขทัยไปได้ 4–1 ต่อมาในวันที่ 26 กันยายน พ.ศ. 2561 ช้าง เอฟเอคัพ รอบรองชนะเลิศ ปาติญโญทำหนึ่งประตูช่วยให้บุรีรัมย์เอาชนะศรีสะเกษที่สนามกีฬาบุณยะจินดาไปได้ 2–1 ผ่านเข้าสู่รอบชิงชนะเลิศได้สำเร็จ ต่อมาในวันที่ 29 กันยายน พ.ศ. 2561 ปาติญโญทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด ไปได้ 3–0 โดยมีการฉลองแชมป์ไทยลีกสมัยที่ 6 หลังจบการแข่งขันนัดนั้น ต่อมาในวันที่ 3 ตุลาคม พ.ศ. 2561 ปาติญโญทำประตูที่ 3 ในลีก ช่วยให้บุรีรัมย์บุกไปเอาชนะแอร์ฟอร์ซ ยูไนเต็ด ที่สนามกีฬาธูปะเตมีย์ 4–2 และในวันที่ 7 ตุลาคม พ.ศ. 2561 ไทยลีกนัดปิดฤดูกาล ปาติญโญทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 1–0 ทำให้บุรีรัมย์กลายเป็นสโมสรที่เก็บคะแนนในลีกต่อฤดูกาลสูงที่สุดในประวัติศาสตร์ โดยอยู่ที่ 87 คะแนน จากการแข่งขัน 34 นัด

#### ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ปาติญโญลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ June 22, 2019 ปาติญโญทำประตูแรกในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0

#### ราชบุรี มิตรผล (ยืมตัว)

ในวันที่ 1 กรกฎาคม พ.ศ. 2562 สโมสรฟุตบอลราชบุรี มิตรผล ได้ทำการยืมตัวฆาบิเอร์ ปาติญโญ จากบุรีรัมย์ ยูไนเต็ด โดยสัญญายืมตัวจะมีผลจนจบฤดูกาล 2562 ต่อมาในวันที่ 6 กรกฎาคม พ.ศ. 2562 ปาติญโญได้ลงสนามนัดแรกในลีกให้กับราชบุรี ในนัดที่ราชบุรีเปิดบ้านไล่ตามตีเสมอการท่าเรือ 1–1

ทีมชาติ
-------

ในวันที่ 5 กันยายน พ.ศ. 2562 ฟุตบอลโลก 2022 รอบคัดเลือก ฟิลิปปินส์ เปิดปานาอัดปาร์กแอนด์สเตเดียม พบกับ ซีเรีย ในนัดนั้น ฆาบิเอร์ ยิงประตูขึ้นนำให้กับฟิลิปปินส์ แต่สุดท้ายก็ถูกซีเรียยิงแซงจนพ่ายแพ้คาบ้านไป 2–5

### การทำประตูในนามทีมชาติ

*ณ วันที่ 5 กันยายน พ.ศ. 2562*

| # | วันที่ | สนาม | คู่แข่ง | แต้มประตู | ผล | รายการแข่งขัน |
| --- | --- | --- | --- | --- | --- | --- |
| 1. | 24 มีนาคม 2556 | Rizal Memorial Stadium, Manila, Philippines | ธงชาติกัมพูชา กัมพูชา | 4–0 | 8–0 | 2014 AFC Challenge Cup qualifier |
| 2. | 6–0  |
| 3. | 11 มิถุนายน 2558 | Philippine Sports Stadium, Bulacan, Philippines | ธงชาติบาห์เรน บาห์เรน | 2–0 | 2–1 | ฟุตบอลโลก 2018 รอบคัดเลือก |
| 4. | 28 มีนาคม 2560 | Rizal Memorial Stadium, Manila, Philippines | ธงชาติเนปาล เนปาล | 4–1 | 4–1 | เอเชียนคัพ 2019 รอบคัดเลือก |
| 5. | 13 มิถุนายน 2560 | Pamir Stadium, Dushanbe, Tajikistan | ธงชาติทาจิกิสถาน ทาจิกิสถาน | 2–0 | 4–3 | เอเชียนคัพ 2019 รอบคัดเลือก |
| 6. | 3–0 |
| 7. | 5 กันยายน 2562 | Panaad Stadium, Bacolod, Philippines | ธงชาติซีเรีย ซีเรีย | 1–0 | 2–5 | ฟุตบอลโลก 2022 รอบคัดเลือก |

เกียรติประวัติ
--------------

บุรีรัมย์ ยูไนเต็ด
* ไทยลีก (3): 2556, 2557, 2561
* ไทยเอฟเอคัพ (1): 2556
* ไทยลีกคัพ (1): 2556
* ไทยแลนด์แชมเปียนส์คัพ (2): 2557, 2562

อ้างอิง
-------

1. ↑  "ปาตินโญ่ควงโค้ชแต๊กซิวยอดเยี่ยมประจำเดือนเม.ย." *siamsport.com*. May 2, 2013. สืบค้นเมื่อ May 2, 2013.
2. ↑  "'ปาติโญ' แฮตทริก! 'บุรีรัมย์' อัด 'สุพรรณบุรี' 4-0". สืบค้นเมื่อ July 2, 2019.
3. ↑  "Patiño returned to Buriram in 2nd Leg". สืบค้นเมื่อ July 2, 2019.
4. ↑  "บุรีรัมย์ ยูไนเต็ด บุกชนะ ลำปาง เอฟซี 1-3". สืบค้นเมื่อ July 2, 2019.
5. ↑  "บุรีรัมย์ ถล่ม อุบล 4-1 ทะลุตัดเชือก ศึกลีกคัพ". สืบค้นเมื่อ July 2, 2019.
6. ↑  "บุรีรัมย์เรียงหน้ายิงสุโขทัย 4-1". สืบค้นเมื่อ July 2, 2019.
7. ↑  "บุรีรัมย์ ยูไนเต็ด เฉือน ศรีสะเกษ เอฟซี 2-1 ทะลุเข้าชิงดำ ช้างเอฟเอคัพ 2018". สืบค้นเมื่อ July 2, 2019.
8. ↑  "บุรีรัมย์ ยูไนเต็ด เปิดบ้านถล่มพัทยา 3-0 ฉลองแชมป์ไทยลีกชื่นมื่น". สืบค้นเมื่อ July 2, 2019.
9. ↑  "แอร์ฟอร์ซ เอฟซี 2-4 บุรีรัมย์ ยูไนเต็ด". สืบค้นเมื่อ July 2, 2019.
10. ↑  "บุรีรัมย์ ทิ้งทวนบุกเฉือน ราชบุรี 1-0 โกยแต้มมากสุดไทยลีก". สืบค้นเมื่อ July 2, 2019.
11. ↑  "บุรีรัมย์พลิกแซงเชียงราย 3-1 คว้าแชมป์ ออมสิน ไทยแลนด์ แชมเปี้ยนคัพ". สืบค้นเมื่อ September 4, 2019.
12. ↑  "ปราสาทสายฟ้า ไล่ถลุง พยัคฆ์ล้านนา 4-0 รั้งจ่าฝูง ไทยลีก เลกแรก". สืบค้นเมื่อ June 22, 2019.
13. ↑  "บุรีรัมย์ปล่อย"ปาติญโญ"ซบราชบุรี". สืบค้นเมื่อ July 2, 2019.
14. ↑  "ราชบุรีบี้ตามเจ๊าการท่าเรือสำเร็จแม้พลาดจุดโทษ". สืบค้นเมื่อ July 7, 2019.
15. ↑  "Philippines - Syria 2:5 (WC Qualifiers Asia 2019-2021)". สืบค้นเมื่อ September 6, 2019.
16. ↑  "J. Patiño – Matches". Soccerway. สืบค้นเมื่อ 19 February 2018.
17. ↑  "J. Patiño". Soccerway. สืบค้นเมื่อ 27 February 2014.

แหล่งข้อมูลอื่น
---------------

* ประวัติของ ฆาบิเอร์ ปาติญโญ ที่ BDFutbol
* ฆาบิเอร์ ปาติญโญ ที่ National-Football-Teams.com
* Stats at Futbolesta (สเปน)